CELEX: 32022D0579
Language: hr
Date: 2022-04-08 00:00:00
Title: Odluka Vijeća (ZVSP) 2022/579 od 8. travnja 2022. o izmjeni Odluke Vijeća 2012/642/ZVSP o mjerama ograničavanja s obzirom na stanje u Bjelarusu i sudjelovanje Bjelarusa u ruskoj agresiji prema Ukrajini

8.4.2022   
               
               
                  HR
               
               
                  Službeni list Europske unije
               
               
                  L 111/81
               
            
         ODLUKA VIJEĆA (ZVSP) 2022/579
         od 8. travnja 2022.
         o izmjeni Odluke Vijeća 2012/642/ZVSP o mjerama ograničavanja s obzirom na stanje u Bjelarusu i sudjelovanje Bjelarusa u ruskoj agresiji prema Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 15. listopada 2012. donijelo Odluku 2012/642/ZVSP (1) o mjerama ograničavanja s obzirom na stanje u Bjelarusu i sudjelovanje Bjelarusa u ruskoj agresiji prema Ukrajini.
                  
               
                     (2)
                  
                  
                     Predsjednik Ruske Federacije 24. veljače 2022. najavio je vojnu operaciju u Ukrajini te su ruske oružane snage započele napad na Ukrajinu, među ostalim i s državnog područja Bjelarusa. Taj napad očito je kršenje teritorijalne cjelovitosti, suvereniteta i neovisnosti Ukrajine.
                  
               
                     (3)
                  
                  
                     Vijeće je 2. ožujka 2022. donijelo Odluku (ZVSP) 2022/356 (2) kojom je izmijenjen naslov Odluke 2012/642/ZVSP i kojom su kao odgovor na sudjelovanje Bjelarusa u ruskoj agresiji prema Ukrajini uvedene dodatne mjere ograničavanja.
                  
               
                     (4)
                  
                  
                     U svojim zaključcima od 24. ožujka 2022. Europsko vijeće izjavilo je da Unija ostaje spremna brzo provesti daljnje koordinirane snažne sankcije protiv Rusije i Bjelarusa kako bi učinkovito onemogućila sposobnost Rusije da nastavi s agresijom.
                  
               
                     (5)
                  
                  
                     S obzirom na ozbiljnost situacije, primjereno je zabraniti prodaju prenosivih vrijednosnih papira denominiranih u bilo kojoj službenoj valuti države članice Bjelarusu i zabraniti prodaju, opskrbu, prijenos ili izvoz novčanica denominiranih u bilo kojoj službenoj valuti države članice Bjelarusu.
                  
               
                     (6)
                  
                  
                     Također je primjereno svim cestovnim prijevoznicima s poslovnim nastanom u Bjelarusu zabraniti cestovni prijevoz robe na području Unije, među ostalim i u provozu.
                  
               
                     (7)
                  
                  
                     Za provedbu te mjere potrebno je daljnje djelovanje Unije.
                  
               
                     (8)
                  
                  
                     Odluku 2012/642/ZVSP trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Odluka 2012/642/ZVSP mijenja se kako slijedi:
            
                        1.
                     
                     
                        u članku 2.w stavak 1. zamjenjuje se sljedećim:
                        
                           „1.   Zabranjuje se prodaja prenosivih vrijednosnih papira denominiranih u bilo kojoj službenoj valuti države članice izdanih nakon 12. travnja 2022., ili jedinica u subjektima za zajednička ulaganja kojima se stvara izloženost prema takvim vrijednosnim papirima, svim bjeloruskim državljanima ili fizičkim osobama s boravištem u Bjelarusu ili svim pravnim osobama, subjektima ili tijelima s poslovnim nastanom u Bjelarusu.”;
                        
                     
                  
                        2.
                     
                     
                        članak 2.x zamjenjuje se sljedećim:
                        
                           „Članak 2.x
                           
                              1.   Zabranjuje se prodaja, opskrba, prijenos ili izvoz novčanica denominiranih u bilo kojoj službenoj valuti države članice Bjelarusu ili svim fizičkim ili pravnim osobama, subjektima ili tijelima u Bjelarusu, uključujući vladu i središnju banku Bjelarusa, ili za upotrebu u Bjelarusu.
                           
                           
                              2.   Zabrana iz stavka 1. ne primjenjuje se na prodaju, opskrbu, prijenos ili izvoz novčanica denominiranih u bilo kojoj službenoj valuti države članice ako su takva prodaja, opskrba, prijenos ili izvoz potrebni za:
                              
                                          (a)
                                       
                                       
                                          osobnu upotrebu fizičkih osoba koje putuju u Bjelarus ili članova njihove najuže obitelji koji s njima putuju; ili
                                       
                                    
                                          (b)
                                       
                                       
                                          službene potrebe diplomatskih misija, konzularnih ureda ili međunarodnih organizacija u Bjelarusu, koji uživaju imunitet u skladu s međunarodnim pravom.”;
                                       
                                    
                        
                     
                  
                        3.
                     
                     
                        umeće se sljedeći članak:
                        
                           „Članak 2.z
                           
                              1.   Svim cestovnim prijevoznicima s poslovnim nastanom u Bjelarusu zabranjuje se cestovni prijevoz robe na području Unije, među ostalim i u provozu.
                           
                           
                              2.   Zabrana iz stavka 1. ne primjenjuje se na cestovne prijevoznike koji prevoze poštu kao univerzalnu uslugu.
                           
                           
                              3.   Zabrana iz stavka 1. ne primjenjuje se do 16. travnja 2022. na prijevoz robe koji je započeo prije 9. travnja 2022., pod uvjetom:
                              
                                          (a)
                                       
                                       
                                          da je vozilo cestovnog prijevoznika već bilo na području Unije 9. travnja 2022.; ili
                                       
                                    
                                          (b)
                                       
                                       
                                          da vozilo cestovnog prijevoznika treba proći kroz Uniju kako bi se vratilo u Bjelarus.
                                       
                                    
                           
                              4.   Odstupajući od stavka 1., nadležna tijela države članice mogu odobriti prijevoz robe koji obavlja cestovni prijevoznik s poslovnim nastanom u Bjelarusu ako su nadležna tijela utvrdila da je takav prijevoz potreban za:
                              
                                          (a)
                                       
                                       
                                          kupnju, uvoz ili prijevoz u Uniju prirodnog plina i nafte, uključujući rafinirane naftne derivate, te titanija, aluminija, bakra, nikla, paladija i željezne rude;
                                       
                                    
                                          (b)
                                       
                                       
                                          kupnju, uvoz ili prijevoz farmaceutskih, medicinskih, poljoprivrednih i prehrambenih proizvoda, uključujući pšenicu, te gnojiva čiji je uvoz, kupnja i prijevoz dopušten na temelju ove Odluke;
                                       
                                    
                                          (c)
                                       
                                       
                                          humanitarne svrhe; ili
                                       
                                    
                                          (d)
                                       
                                       
                                          funkcioniranje diplomatskih i konzularnih predstavništava Unije i država članica u Bjelarusu, uključujući delegacije, veleposlanstva i misije, ili međunarodnih organizacija u Bjelarusu, koji uživaju imunitet u skladu s međunarodnim pravom.
                                       
                                    
                           
                              5.   Dotična država članica obavješćuje druge države članice i Komisiju o svakom odobrenju izdanom na temelju stavka 4. u roku od dva tjedna od izdavanja odobrenja.”.
                           
                        
                     
                  
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 8. travnja 2022.
            
               
                  Za Vijeće
               
               
                  Predsjednik
               
               J.-Y. LE DRIAN
            
         
         
            (1)  Odluka Vijeća 2012/642/ZVSP od 15. listopada 2012. o mjerama ograničavanja s obzirom na stanje u Bjelarusu (SL L 285, 17.10.2012., str. 1.).
         
            (2)  Odluka Vijeća (ZVSP) 2022/356 od 2. ožujka 2022. o izmjeni Odluke 2012/642/ZVSP o mjerama ograničavanja s obzirom na stanje u Bjelarusu (SL L 67, 2.3.2022., str. 103).